Loktown Hi-life

La schibetta dal mais, proponida dal Battaporta da David Spinnler

"Man will nicht aufstehn, aber man muss pissen" - quantas giadas èsi uschia?
La Sam Ragga band fa Reggae e chanta da la vita - dal mund che stat airi. Il mund da la Sam Ragga band n'è dentant betg Jamaica e judihui - lur mund è la Germania, la tschajera da smog e tut quai ch'i dat a Hamburg.
Ils 5 Sam Raggas han registrà melodias, lura han els dà quellas a lur collegas da la scena da rap - a Jan Delay alias Jan Eissfeldt o a Samy Deluxe alias Sam Semillia per exempel. Quels han chantà las istorgias - chantà - era Samy Deluxe - track 4!
Il Ragga da la Sam Band fa vegnir simpatic la citad da Hamburg - sto gnanc esser uschia mal là sche quels reusseschan da far tals ritmus. Ils Sam Raggas san punta che tut il moviment da Punk è stà influenzà dal Reggae - perquai san els era che il Ragga sto esser arrivà a Hamburg da ses temp - ins sto mo anc viver la chaussa.
Reussida è la cumbinaziun dal Ragga groove cun lirics da hip hopers - quai è gea enconuschent: ils tudestgs san hip-hopar tip top. Nagins motherfuckers cun texts che na valan 5 raps co en America - na ils tudestgs han da dir insatge: "Sprich ruhig aus was du überlegst, wenn dein Feindbild dir gegenübersteht" - quai di Flowinimmo sin track 3, Schöne Blume.
La Sam Ragga Band - Ritmus e rimas per restar anc in zichel en letg era sch'ins stuess ...

Sam Ragga Band - Loktown Hi-Life - WEA Germania 
www.samraggaband.de / www.wea.de